CELEX: 62008CN0479
Language: hu
Date: 2008-11-06 00:00:00
Title: C-479/08. sz. ügy: A Tribunale Amministrativo Regionale della Sicilia (Olaszország) által 2008. november 6-án benyújtott előzetes döntéshozatal iránti kérelem – Dow Italia Divisione Commerciale srl kontra Ministero Ambiente e Tutela del Territorio e del Mare és társai

24.1.2009   
            
            
               HU
            
            
               Az Európai Unió Hivatalos Lapja
            
            
               C 19/15
            
         A Tribunale Amministrativo Regionale della Sicilia (Olaszország) által 2008. november 6-án benyújtott előzetes döntéshozatal iránti kérelem – Dow Italia Divisione Commerciale srl kontra Ministero Ambiente e Tutela del Territorio e del Mare és társai
   (C-479/08. sz. ügy)
   (2009/C 19/25)
   Az eljárás nyelve: olasz
   A kérdést előterjesztő bíróság
   Tribunale Amministrativo Regionale per la Sicilia
   Az alapeljárás felei
   
      Felperes: Dow Italia Divisione Commerciale srl
   
      Alperes: Ministero Ambiente e Tutela del Territorio e del Mare és társai
   Az előzetes döntéshozatalra előterjesztett kérdések
   
               1)
            
            
               Az „a szennyező fizet” elvvel ellentétes-e az olyan nemzeti szabályozás, különösen a Codice Civile (polgári törvénykönyv) 2050. cikke, amely lehetővé teszi a közigazgatási szerv számára, hogy – anélkül, hogy azt megelőzően vizsgálta volna a szennyezés tekintetében fennálló egyéni felelősségüket –, a szennyezett területen tevékenykedő ipari vállalkozók csoportjára terhelje ugyanezen terület tisztításának kötelezettségét, azon egyszerű tény folytán, hogy a termelőeszközök tulajdonosaiként döntő pozícióban vannak, ezáltal fennáll objektív felelősségük az általuk okozott környezeti károk tekintetében; vagy pedig attól függetlenül kötelesek közvetlen környezetük szennyezés utáni rehabilitációjára, hogy tényleges-e és milyen arányú a károkozásban történt közrehatásuk?
            
         
               2)
            
            
               Az „a szennyező fizet” elv alkalmazásában a közigazgatási szerv a szennyezett területeken működő jogalanyokra terhelheti-e a terület biztonságának garantálásával, tisztításával és rehabilitációjával kapcsolatos költségeket anélkül, hogy azt megelőzően megvizsgálná a magatartás és a feltárt szennyezés közötti okozati viszony meglétét?
            
         
               3)
            
            
               Az „a szennyező fizet” elv, valamint az arányosság elve alkalmazásában a szennyezett területen működő jogalanyokra terhelhetők-e – közrehatásuk arányában – olyan műveletek, amelyek közvetlenül nem vezethetők vissza e személyek egyéni közrehatására?
            
         
               4)
            
            
               Az „a szennyező fizet” elv, valamint az arányosság elve alkalmazásában a szennyező anyagok környezetbe való juttatásában vétlen jogalanyokra terhelhetők-e a környezet biztonságának garantálásával, tisztításával és rehabilitációjával kapcsolatos kötelezettségek, műveletek és költségek, egyenlően, sőt azonos módon az azon személyekre rótt kötelezettségekkel, akik viszont hozzájárultak a szennyező anyagok környezetbe való jutásához?
            
         
               5)
            
            
               Az „a szennyező fizet” elv, valamint az arányosság elve alkalmazásában a közigazgatási szerv előírhat-e olyan műveleteket, amelyek nem veszik tekintetbe az előírt megoldás megfelelőségének a magánszemélyek által megkövetelt ráfordítás fényében történő értékelését, és nagyobb vagy túlságosan jelentős intézkedést írnak elő ahhoz képest, ami a közigazgatási szerv által megvalósítandó cél eléréséhez szűk értelemben szükséges?